**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_\_/\_\_\_\_\_2024**

**RAPORT DE SPECIALITATE**

**privind** **modificarea Statului de funcții al Spitalului Județean de Urgență Satu Mare**

Față de conținutul Proiectului de hotărâre privind modificarea Statului de funcții al Spitalului Județean de Urgență Satu Mare,

în urma Notei de fundamentare a Spitalului Județean de Urgență Satu Mare cu nr. 26615/10.12.2024, înregistrată la Consiliul Județean Satu Mare cu nr. 27743/12.12.2024 cu privire la modificarea Statului de Funcții al Spitalului Județean de Urgență Satu Mare,

raportat la Hotărârea Consiliului Județean Satu Mare nr. 190/28.11.2024 privind modificarea Organigramei și a Statului de funcții al Spitalului Județean de Urgență Satu Mare,

ținând cont de:

-titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Anexa nr. II - Familia ocupațională de funcții bugetare “Sănătate și Asistență socială” la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia:*“Art.15 Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;”*

- Dispoziția Președintelui Consiliului Județean Satu Mare nr. 136/2023 privind modificarea structurii organizatorice a Spitalului Județean de Urgență Satu Mare.

Spitalul Județean de Urgență Satu Mare solicită modificarea Statului de funcții cu 2587 posturi, din care 82 posturi de conducere și 2505 posturi de execuție, conform următoarelor propuneri de modificare:

**Asigurări sociale de sănătate:**

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propusîn *Stat funcții modificat*** |
| 1. **SECȚIA PEDIATRIE** | | | | |
| 558 | 558 | medic primar (S) | transformare post vacant | medic rezident anul V (S) |
| 563 | 563 | medic specialist (S) | transformare post vacant | medic rezident anul V (S) |
| 565 | 565 | medic specialist (S) | transformare post vacant | medic rezident anul V (S) |
| 580 | 580 | asistent medical principal (PL) pediatrie | transformare post vacant | asistent medical debutant (PL/S)medicină generală |
| 581 | 581 | asistent medical principal (PL) pediatrie | transformare post vacant | asistent medical debutant (PL/S)medicină generală |
| 1. **SECȚIA MEDICINĂ INTERNĂ** | | | | |
| 1368 | 1368 | medic specialist (S) | transformare post prin promovare | medic primar (S) |
| 1. **SECȚIA PSIHIATRIE CRONICI** | | | | |
| 1646 | 1646 | asistent medical (PL/S) | transformare post vacant | asistent medical principal (PL/S) |
| 1. **SECȚIA DE MEDICINĂ FIZICĂ ȘI DE REABILITARE** | | | | |
| 1710 | 1710 | asistent medical (PL/S) | transformare post vacant | asistent medical principal (PL) |

**Buget de stat**

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propusîn *Stat funcții modificat*** |
| 1. **CABINET MEDICINĂ SPORTIVĂ** | | | | |
| 49 | 49 | medic rezident anul V (S) | transformare post vacant | medic rezident anul I (S) |

Modificarea statului de funcții este necesară pentru următoarele considerente:

**1. La SECȚIA PEDIATRIE *se solicită:***

***- transformarea postului vacant de medic primar (S)*** identificat la poziția nr.558 din statul de funcții aprobat în post de ***medic rezident an V (S)*** identificat la poziția nr.558 din statul de funcții modificat,

**- *transformarea posturilor vacante de medici specialiști (S)*** identificate la pozițiile nr.563 și nr.565 din statul de funcții aprobat în posturi de ***medici rezidenți an V (S)*** identificate la pozițiile nr.563 și nr.565 din statul de funcții modificat,

***- transformarea posturilor vacante de asistenți medicali principali (PL) specialitatea pediatrie*** identificate la pozițiile nr.580 și nr.581 din statul de funcții aprobat în posturi de ***asistenți medicali debutanți (PL/S) specialitatea medicină generală*** identificate la pozițiile nr.580 și nr.581 din statul de funcții modificat. Transformarea posturilor vacante se impune nevoii de ocupare a acestora, astfel încât să existe o mai bună accesibilitate pe posturi prin reducerea condițiilor specifice.

**2. La SECȚIA MEDICINĂ INTERNĂ se solicită *transformarea postului prin promovare de medic specialist (S)*** identificat la poziția nr.1368 din statul de funcții aprobat în post de ***medic primar (S)*** identificat la poziția nr.1368 din statul de funcții modificat. Titularul postului a promovat examenul de medic primar, conform certificatului de medic primar seria P1 nr. 028507 eliberat de Ministerul Sănătății la data de 05.09.2024 cu nr.26313.

**3. La SECȚIA PSIHIATRIE CRONICI se solicită *transformarea postului vacant de*** ***asistent medical (PL/S)*** identificat la poziția nr.1646 din statul de funcții aprobat în post ***de asistent medical principal (PL/S)*** identificat la poziția nr.1646 din statul de funcții modificat. Transformarea se impune nevoii de ocupare a postului de o persoană cu o experiență mai mare în specialitatea postului.

**4. La SECȚIA DE MEDICINĂ FIZICĂ ȘI DE REABILITARE**

**(RECUPERARE, MEDICINĂ FIZICĂ ȘI BALNEOLOGIE) se solicită *transformarea postului vacant de*** ***asistent medical (PL/S*)** identificat la poziția nr.1710 din statul de funcții aprobat, în post de ***asistent medical principal (PL)*** identificat la poziția nr.1710 din statul de funcții modificat. Transformarea se impune nevoii de ocupare a postului de o persoană cu o experiență mai mare în specialitatea postului.

**5. La CABINET MEDICINĂ SPORTIVĂ se solicită *transformarea postului vacant de medic rezident anul V (S)*** identificat la poziția nr.49 din statul de funcții aprobat în post de ***medic rezident anul I (S)*** identificat la poziția nr.49 din statul de funcții modificat. Transformarea se impune deoarece prin anexa la adresa Ministerului Sănătății nr.5866/R/05.12.2024, doamna Pali Florina Gabriela, medic rezident anul I în specialitatea medicină sportivă, confirmată prin OMS nr.5866/04.12.2024, este repartizată pe post la Cabinetul de Medicină sportivă din cadrul Spitalului Județean de Urgență Satu Mare.

Menționăm că Spitalul Județean de Urgență Satu Mare se încadrează în normativele de personal și bugetul de venituri și cheltuieli al spitalului aprobat pentru anul 2024.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Spitalului Județean de Urgență Satu Mare.

**ȘEF SERVICIU, VIZAT JURIDIC,**

Bîja Tania Pop Nicoleta

**CONSILIER**

Elek Adriana

red./tehn.E.S.A.5ex.